burgasdotpro/wikipedia huggingface dataset:
HC Slovan Ústečtí Lvi

HC Slovan Ústečtí Lvi je český hokejový klub so sídlom v meste Ústí nad Labem.
História.
História hokeja v Ústí nad Labem sa začala písať po 2. svetovej vojne keď vznikol klub Sokol, neskôr pôsobil s názvami LTC, ZSJ Armaturka, TJ Chemička. Tento klub, ale v roku 1963 ukončil svoju činnosť a mesto rozhodlo o vytvorení nového klubu TJ Slovan NV. V roku 1966 vyhral klub kvalifikáciu do 1. národnej hokejovej ligy, v ktorej pôsobil až do roku 1988. Do súťaže sa vrátil až v roku 1993. Následne so striedavými úspechmi pôsobil v prvej aj druhej národnej hokejovej lige. Názov HC Slovan Ústečtí Lvi nesie od roku 2007. V sezóne 2006/07 klub po druhýkrát vyhral 1. ligu, lenže kvôli tomu, že odpadla baráž, klub po prvýkrát postúpil do extraligy. V extralige skončili hokejisti z Ústí nad Labem s odstupom poslední, no do tímu prišli hviezdy ako napríklad niekdajší odchovanec Jan Čaloun. Aj po zostupe patrí klub k vážnym ašpirantom na postup do Extraligy.
Umiestnenia v jednotlivých sezónach.
Česko.
 Česká hokejová extraliga – 1. ročník
 1. národní hokejová liga – 13. ročníkov
 2. národní hokejová liga – 3. ročníky
Šopský šalát

Šopský šalát (bulh. "шопска салата") je zeleninový šalát typický pre Bulharsko. Podáva sa so syrom feta (grécky syr), ktorý sa vyrába z ovčieho a kozieho mlieka. Šalát pochádza z okolia Sofie a Dupnice od obyvateľov nazývaných Šopovia.
Bytové domy Unitas

Unitas je skupina pavlačových domov s jednoizbovými a dvojizbovými bytmi a prízemnými obchodnými priestormi. Patrí medzi obytné súbory, ktoré stavalo družstvo Unitas pre sociálne slabšie obyvateľstvo v rokoch 1931-32. Nachádza sa na Šancovej ulici v Bratislave a autormi sú Fridrich Weinwurm (1885-1942) a Ignác Vécsei. Tento obytný komplex je národná kultúrna pamiatka.
Vznik a filozofia výstavby.
V roku 1930 sa v Bratislave, v súvislosti s novým zákonom o bytovej výstavbe, odhodlali riešiť nedostatok bytov výstavbou veľkého komplexu mestských bytov pre sociálne slabé vrstvy. F. Weinwurm s I. Vécseiom navrhli riadkovú zástavbu, ktorá pozostávala zo siedmich dlhých pavlačových domov. Idea voľnej zástavby v zeleni bola pre bratislavských mestských reprezentantov novinkou. Ako vedúci príslušného mestského oddelenia pôsobil v tom čase architekt Eugen Barta, priaznivec noviniek i oboch architektov. Vďaka jeho podpore sa na bratislavské pomery revolučný Unitas (1932, Šancová 21-63) podarilo postaviť.
Koncepcia.
Je tu sedem domov v riadkovej zástavbe kolmej na ulicu. Radová zástavba bola funkcionalistickou reakciou na nehygienickosť tesnej blokovej zástavby s temnými dvormi. Unitas je jej najplnšie uplatnenie na Slovensku. Jednotlivé domy majú strohý vzhľad. Na hladkej fasáde iba tmavočervené pásy akoby chceli naznačiť, kde je pod omietkou skrytý skelet budovy. Komplex bol ojedinelým príkladom funkcionalistických pavlačových domov u nás a odrážal moderné predstavy o úspornom bývaní.
Dispozičné riešenie.
Šesťpodlažné domy pozostávajú z troch sekcií so samostatnými schodiskami. Vstupy do jednotlivých bytov sú umiestnené na spoločných pavlačiach na severnej strane. Byty mali lokálne vykurovanie. Na koncoch blokov sú dvojizbové byty (spolu 50), v strede jednoizbové (240). Malé byty majú racionálnu dispozíciu založenú na obývacej izbe s kuchynskou nikou a príslušenstvom. Architekti pôvodne navrhli do bytov vstavaný nábytok a ľahký mobiliár z oceľových rúrok. Svedčia o tom perspektívne kresby interiéru navrhovaných bytov. V súvislosti s možným predražením stavby sa však nakoniec navrhnutý nábytok nerealizoval. Napriek tomu dom upútal pozornosť kľúčovej osobnosti českej avantgardy Karla Teigeho. Zaoberal sa ním v publikácii Najmenší byt a tvrdil, že „bol najprv myslený ako kolektivizované bývanie, ale bolo nutné od toho upustiť a zariadiť tamojšie byty ako malé domácnosti s kuchyňami.“
Protichodné názory kritikov.
Domáca scéna bola k projektu kritická. „Formalistické prvky predsa len neodpadli úplne a určite šli na úkor funkčnosti a dôslednosti sociálnej (napríklad pavlače organizované od symetrického stredu, a nie len od východu)“ vyčítal Weinwurmovi historik umenia a kritik architektúry pôsobiaci v Bratislave Antonín Hořejš. „Weinwurm sa usiloval o kultúrnosť výrazu. Snažil sa o to najmä v tejto konkrétnej úlohe, pri stavbe sídliska pre sociálne slabé vrstvy,“ bráni Weinwurmovu koncepciu Unitasu L. Foltyn a ďalej zdôvodňuje jeho postup najmä snahou priblížiť sa „všeobecne zrozumiteľnými estetickými komponentmi architektonickej reči“ vkusu budúcich obyvateľov domov.
Nová doba

Nová doba môže byť:
Tradícia

Tradícia môže byť:
Omar Epps

Omar Hashim Epps (* 23. júl 1973) je americký herec a hudobník. Je známy vďaka filmom "Holé lebky", "Love and Basketball", "Právo silnejšieho", "Svadba môjho najlepšieho kamoša" a jeho malej role vo "Vreskote 2". Od roku 2004 hrá rolu Dr. Erica Foremana v dramatickom seriáli z nemocničného prostredia "Dr. House".
František Laurinec

Doc. JUDr. František Laurinec CSc. (* 19. august 1951, Veľké Uherce) je bývalý prezident Slovenského futbalového zväzu (SFZ).
Hráčska kariéra.
Počas hráčskej kariéry nedosiahol žiadne významnejšie úspechy; hrával za Iskru Partizánske.
Prezident SFZ.
V rokoch 19992010 bol prezidentom Slovenského futbalového zväzu. Počas tohto obdobia slovenská reprezentácia dosiahla jeden významný úspech. Dostala sa do baráže o postup na Majstrovstvá sveta vo futbale 2006, kde vypadla na Španielsku.
Profesná kariéra.
V rokoch 19841990 posobil ako docent na Vysokej škole Zboru národnej bezpečnosti v Bratislave.
Od roku 1990 pôsobí ako advokát vo svojej advokátskej kancelárii.
Reprezentační tréneri.
Títo reprezentační tréneri trénovali slovenskú reprezentáciu počas jeho obdobia vo funkcii prezidenta:
Skandovania fanúšikov.
František Laurinec je často terčom nemiestnych skandovaní fanúšikov. Vyjadrujú tak nespokojnosť s jeho prácou a žiadajú odstúpenie jeho i celého vedenia SFZ. Podľa neho to však nepomôže.
Vanessa-Mae

Vanessa-Mae (čínsky:陈美, Chen Mei), celým menom Vanessa-Mae Vanakorn Nicholson, (* 27. októbra 1978, Singapur) je britská popová a klasická hudobníčka, huslistka. Jej hudobný štýl sa dá opísať ako "husľovo-techno-akustické syntézy".
Detstvo.
Narodila sa v Singapure thajskému otcovi (Varaprong Vanakorn) a čínskej matke (Pamela Tan). Potom, čo sa jej rodičia rozviedli, matka sa vydala za Angličana Grahama Nicholsona a rodina sa presťahovala do Anglicka. Vanessa mala vtedy štyri roky. Vyrastala v Londýne a je britskou občiankou.
Profesionálny život.
Ako trojročná začala hrať na klavír, ako päťročná na husle. V Spojenom kráľovstve bola pomerne známa, celé detstvo sa pravidelne objavovala v televízii (napríklad na Blue Peter) v programoch zahŕňajúcej prevažne klasickú hudbu a konzervatívny štýl. Podľa Guinessovej knihy rekordov je najmladšou sólistkou, ktorá hrala Beethovena a Čajkovského husľový koncert; mala 13 rokov. 
Svoj medzinárodný profesionálny debut mala v roku 1988 na "Schleswig-Holstein Musik Festival" v Nemecku. V priebehu 1988 koncertovala aj na pódiu s filharmonickým orchestrom v Londýne.
Počas dospievania ustupovala od tradičnej klasickej hry a stala sa známa svojimi extravagantnými vystúpeniami. V hudobných klipoch sa objavuje v štýlovom oblečení. Objavila sa aj na albume Janet Jackson "The Velvet Rope," kde hrá sólo v titulnej skladbe. Svoj prvý album v popovom štýle, "Violin Player," vydala v roku 1995 a je stále považovaný za jedno z najlepších diel jej kariéry.
V apríli 2006 bola v časopise Sunday Times hodnotená ako jeden z najbohatších umelcov pod 30 rokov v Spojenom kráľovstve. Jej majetok sa odhadoval asi na 32 miliónov libier (64 miliónov dolárov), získaných z koncertov a za rekordný predaj hudobných nosičov (celosvetovo viac ako 10 miliónov kópií).
Husle.
Najčastejšie používa akustické husle Guadagnini alebo elektrické husle Zeta Jazz.
Husle od Guadagniniho boli vyrobené v roku 1761. Kúpili jej ich rodičia v aukcii za 150 000 libier. V januári roku 1995 jej boli ukradnuté, ale o dva mesiace neskôr polícia vinníka vypátrala a husle jej boli vrátené. 
Ňou používané elektrické husle Zeta Jazz sú biele a dekorované motívmi pochádzajúcimi z americkej vlajky; od roku 2001 tiež používala aj strieborno-šedé.
Občas kupuje a predáva husle, pričom výnos je určený na charitatívne účely.
Niekedy príležitostne vystupuje s akrylovými elektrickými husľami, ktoré vyrobil Ted Brewer. 
Športovkyňa.
Na ZOH v Soči reprezentovala Thajsko v alpskom lyžovaní pod priezviskom svojho otca "Vanessa Vanakorn". Štartovala v obrovskom slalome.
Charles Gounod

Charles Gounod (* 17. jún 1818, Paríž, Francúzsko – † 18. október 1893, Saint-Cloud) bol francúzsky romantický skladateľ.
Životopis.
Narodil sa v rodine maliara François-Louis Gounoda. Jeho matka, vynikajúca klaviristka, mu dala základné klavírne vzdelanie. Chodil najskôr do lýcea Saint-Louis, potom študoval harmóniu u Antoina Reichu a neskôr na Parížskom konzervatóriu u Jacqua Fromentala Halévyho a kompozíciu u Jean-Francoisa Lesueura. V roku 1839 vyhral so svojou kantátou "Fernand" Rímsku cenu. Pobudol aj vo Villa Medicis, kde študoval kresťanskú hudbu.
V roku 1858 sa konala v Théatre Lyrique premiéra jeho najslávnejšej opery "Faust" (skomponovanej na motívy Goetheho Fausta). Opera získala veľký úspech - prvý rok mala 70 repríz. V roku 1867 skomponoval známu operu "Rómeo a Júlia (Roméo et Juliette)" podľa Shakespearovej rovnomennej hry. V roku 1869 napísal skladbu "Marche Pontificale", ktorá sa v roku 1949 stala hymnou Vatikánu.
Menej známe sú jeho ostatné diela : dve symfónie a "Malá symfónia (Petite symphonie) "pre deväť dychových nástrojov (1885), z duchovnej hudby "Ave Maria". Zhudobnil mnoho básní Alfreda de Musseta a Victora Huga, napríklad "Venise" (Benátky), "O ma belle rebelle" (Ach, moja krásna rebelka) a "D´un coeur qui aime" (Zo srdca, ktoré miluje).
Madrid Open (tenis)

Mutua Madrileña Madrid Open je tenisový turnaj, ktorý sa hrá v Madride v Španielsku v hale Madrid Arena. Turnaj je súčasťou ATP Masters Series programu turnajov ATP. Koná sa od roku 2002 v hale a od roku 2009 po presunutí turnaja na májový termín na kurtoch s antukou. Oficiálny sponzorský názov podujatia je v súčasnosti Mutua Madrileña Madrid Open.
Fani Chalkiová

 
 
 
Fani Chalkiová (gréc. ; * 2. február 1979, Larissa) je grécka atlétka, olympijská víťazka z Letných olympijských hier 2004 v behu na 400 m cez prekážky.
Dňa 16. augusta 2008 bola pozitívne testovaná na zakazánu látku methyltrienolon. Keďže tvrdila, že nič neužívala, tak požiadala o preskúmanie B-vzorky, kde bol výsledok taktiež pozitívny. Užívanie steroidu methyltrienolon je v Grécku trestným činom. Preto jej hrozí dvojročné väzenie. Od IAAF dostala dvojročný zákaz činnosti, ktorý jej skončí v septembri 2010.
Darkthrone (hudobná skupina)

Darkthrone je nórska blackmetalová skupina založená v roku 1987. Pôvodne bola však deathmetalová, ako aj prvý album "Soulside Journey". Nasledujúci album "Blaze in the Northern Sky" už bol hlavne black metal a "Under a Funeral Moon" znamenal totálnu konverziu z predchádzajúceho štýlu. "Under a Funeral Moon", vydaný v roku 1993, je pokladaný za základný kameň druhej vlny black metalu. Spolu s albumom "Transilvanian Hunger" sa vyznačujú veľmi nízkou kvalitou zvuku a produkcie, čo je veľmi typické pre skupiny tej doby, keďže black metal bol stále veľmi undergroundový.
Madrid Masters 2008

Tenisový turnaj ATP Madrid Masters 2008 sa konal v dňoch od 13. do 19. októbra v Madride, hlavnom meste Španielska v hale na kurtoch s tvrdým povrchom.
Craig Bellamy

Craig Bellamy (* 13. júl 1979, Cardiff, Wales, Spojené kráľovstvo) je waleský futbalový reprezentant, ktorý momentálne hráva za premierleagový klub Cardiff City F.C..
Reprezentácia.
Craig Bellamy je stabilným členom walskej reprezentácie. Na svoj prvý zápas tu nastúpil 25. marca 1998 v Cardiffe proti Jamajke, keď v 57. minúte striedal Garetha Taylora. Svoj prvý gól strelil na Malte pri víťazstve 3-0 4. júna toho istého roku.
V októbri 2006 bol prvýkrát kapitánom reprezentácie. Wales vtedy prehral so Slovenskom 1-5. V ďalšom zápase hral tiež ako kapitán, proti Cypru 3-1. Od 2. júna 2007 je stabilným kapitánom, po tom ako Ryan Giggs ukončil reprezentačnú kariéru.
Marián Kello

Marián Kello (* 5. september 1982) je bývalý slovenský futbalový brankár, ktorý je momentálne trénerom brankárov v klube FC Košice.
Po výborných výkonoch v 2. predkole Ligy majstrov 2008/2009 si ho všimli zástupcovia klubu Heart of Midlothian a od augusta 2008 tam bol na hosťovaní. Neskôr s ním však jeho kmeňový klub FBK Kaunas rozviazal zmluvu a stal sa tak voľným hráčom. Csaba László, tréner Heart, si ho však pre kvalitné výkony v sezóne 2008/09 chce ponechať a v najbližšom období by mal podpísať dvojročnú zmluvu.
Somnolencia

Somnolencia je prvý, najľahší stupeň kvantitatívnej poruchy (tzv. zastretého) vedomia. U jedinca klesá pozornosť a záujem o okolie, je spavý. Zo spánku sa dá prebudiť, na otázky odpovedá spomalene, ale správne.
Chrám svätého Bazila Veľkého (Krajné Čierno)

Chrám svätého Bazila Veľkého je gréckokatolícka cerkva v obci Krajné Čierno v okrese Svidník.
Trojdielna zrubová cerkva sv. Bazila Veľkého bola postavená koncom 18. storočia. Zrub z exteriéru je krytý šindľom. Strešná krytina je taktiež šindeľ z ručne štiepaných klátikov ihličnanov. Pôdorys cerkvi pozostáva z troch štvorcov usporiadaných v jednej línii, začínajúc z východnej strany presbytériom, štvorcovou loďou a na západe končiacim babincom. Šírka babinca je totožná so šírkou lode. Vo svätyni a v lodi je zrubový systém vnútorného usporiadania. V obidva priestory sú zakončené kupolami v podobe zrezaného ihlana. Veža nad babincom je približne rovnakých rozmerov ako šírka presbytéria. Ochrana veže je realizovaná vertikálnymi doskami z ihličnanového dreva a nie zo šindľu ako u ostatných častiach cerkvi. Tieto dva priestory od seba oddelené loďou vzájomne harmonizujú a vytvárajú optický jednotný systém celej stavby.
Dvojstupňová štvoruhlová stanová strecha nad loďou na hrebeni má malú kužeľovitú striešku (nie s cibuľovými nadstavcami, ako v Ladomirovej, Hunkovciach, Bodružali a Miroli), na ktorej je kovaný kovový kríž. Strecha nad presbytériom je upravená, valbová z jednej strany ukotvená na loď, na hrebeni so štvorcovým nadstavcom zakončeným kužeľovitou strieškou s krížom.
Cerkva svojou architektúrou patrí medzi byzantské sakrálne stavby, kde je vykonávaný východný obrad a cirkevná liturgia Jána Zlatoústeho. Interiér cerkvi tvorí barokový ikonostas s polychrómovanou drevorezbou a s ikonami, ktoré boli zhotovené v 18. storočí. V cerkvi sa nachádzajú tiež ikony zo staršieho obdobia. Cerkva je ohradená drevenou zrubovou ohradou, na ktorej je šindľová strieška. Vstup do objektu cerkvi je cez bránu s kužeľovitou strieškou pokrytou šindľom. Cerkva bola obnovená v rokoch 1947 až 1948 a na začiatku 21. storočia. 
Pozoruhodnosťou je, že na začiatku obce je ešte jedna drevená cerkva pokrytá plechovou krytinou.
Zaujímavosťou drevených cerkvi vo svidníckom regióne je, že boli budované v čase panovania Márie Terézie. Z tohto obdobia je najstaršia v Ladomirovej, ktorá bola postavená v 1742 roku a najmladšie v Krajnom Čiernom a Hunkovciach. Do rovnakého obdobia je možno zaradiť cerkvu z Vyšného Komárnika, ktorá vyhorela v novembri 1914 pri bojových operáciách prvej svetovej vojny.
Chelodina longicollis

Chelodina longicollis je sladkovodná korytnačka z čeľade matamatovité ("Chelidae"). Žije v Austrálii. Má dĺžku karapaxu do 27,5 cm.
Mapex

Mapex je značka bicích nástrojov a hardwaru, ktoré vyrába firma KHS Musical Instrument Company v Taiwane. Firma je na trhu 30 rokov(v 2020).
Produkty.
Mapex ponúka bicie súpravy v troch triedach. Pre začiatočníkov, pre pokročilých a pre profesionálov. Cenovo najnižšie pre začiatočníkov sú série Q, QR a VX, pre mierne pokročilých sú to série M Birch a Pro M. Profesionálne série sú značené ako Saturn, Black Panther.
Spolupráca.
Mapex spolupracuje s firmami Janus (pedále) a Black Panther (rytmické malé bubny). Blany na bubnoch Mapex sú značky Remo.
Yersinia pestis

Yersinia pestis (predtým Pasteurella pestis) je patogénna baktéria z čeľade Enterobacteriaceae, ktorá je pôvodcom bubonického, septického a pľúcneho moru. Je bezbičíkovitá, tyčinkovitá, gramnegatívna baktéria, čiže baktéria nesfarbiteľná pomocou farbenia podľa Grama. Bola objavená v roku 1894 A. E. Yersiom a S. Kitasatom a podľa prvého bola pomenovaná.
Baktéria sa prirodzene vyskytuje u hlodavcov (myši, potkany, veveričky a pod.), infekcia u nich je mierna a nevyvoláva mor. Na človeka ju prenášajú blchy (bubonický mor). Medzi ľuďmi sa potom môže šíriť vzduchom kvapôčkami pri kašľaní (pľúcny mor).
Baktéria prednostne vylučuje antifagocytárne proteíny do dendritových buniek, neutrofilov alebo makrofágov. Týmto neutralizuje ich schopnosť vyvolať imunitnú reakciu alebo elimináciu baktérie a umožní tak bakteriémiu. Endotoxín uvoľňovaný z odumretých baktérií môže spôsobiť zápal, horúčku a zrážanie krvi.
Európska cesta 43

Európska cesta 43 ("E43") je európska cesta, ktorá vedie z Nemecka cez Rakúsko do Švajčiarska. Začína sa na križovatke s E45 pri Neuhofe a končí pri pri meste Gorduno križovatkou s E35. Jej celková dĺžka je 495 km. 
Priebeh.
E43 patrí medzi najdôležitejšie cesty cez Alpy. Po uzatvorení Gotthardského tunela v roku 2001 bola E43 jediné cestné spojenie do Švajčiarska. Začiatok trasy sa nachádza na križovatke s cestou E45, ktorá vedie zo Švédska a Dánska do Nemecka. Koniec E43 sa nachádza na križovatke s E35, ktorá vedie do stredného Talianska. Najvyšší bod E43 je medzi 6. a 7. kilometrom v tuneli San-Bernardino.
Cesty.
V Nemecku prechádza E43 cez A7 a A96 a prechádza do Rakúska. V Rakúsku prechádza cez Bregenz diaľnicou A14 a cez B202. Vo Švajčiarsku prechádza celú dĺžku E43 po diaľnici A13.
Mestá.
V Nemecku prechádza E43 cez mestá Schweinfurt, Würzburg, Rothenburg ob der Tauber, Feuchtwangen, Ellwangen, Aalen, Heidenheim, Ulm, Neu-Ulm, Memmingen, Leutkirch a Lindau. V Rakúsku prechádza E43 iba cez Bregenz a vo Švajčiarsku cez mestá Sankt Gallen, Sankt Margrethen, Chur a Gorduno.
Marouane Fellaini

Marouane Fellaini-Bakkioui (* 22. november 1987, Etterbeek) je belgický futbalista, ktorý v súčasnosti hráva za čínsky klub Shandong Luneng Taishan F.C.
Kariéra.
Fellaini sa narodil v Belgicku, ale jeho rodičia pochádzajú z Maroka. Jeho otec v 70-tich rokoch hral za klub Raja Casablanca. 
Ako 7-ročný sa Marouane dostal do futbalovej školy Anderlecht Brusel. Potom hral v mládežníckych tímov RAEC Mons, R. FrancsB orains a Royal Charleroi SC. Vo veku 17 rokov sa dostal do klubu Standard Liège, kde podpísal profesionálnu zmluvu. Fellaini v belgickej lige debutoval na 4. augusta 2006 v zápase proti Charleroi (1-2). Pomohol tímu k zisku titulu majstra krajiny v sezóne 2007/2008.
1. septembra 2008 podpísal päťročnú zmluvu s Evertonom. Everton zaplatil klubu na 15 miliónov libier. Tento prestup bol najdrahší v histórii klubu a belgického futbalu.
Paul Collier

Paul Collier je profesorom ekonómie a riaditeľom Centra pre štúdium afrických ekonomík na Oxfordskej univerzite v Anglicku. V rokoch 1998 až 2003 bol riaditeľom Rozvojovej výskumnej skupiny Svetovej banky.
Bořek Dočkal

Bořek Dočkal (* 30. september, 1988 Městec Králové, Česko) je český futbalový záložník, hráč Českej futbalovej reprezentácie do 21 rokov. Momentálne pôsobí v klube AC Sparta Praha.
Začínal v Bohémii Poděbrady, od desiatich rokov hral za Slaviu Praha. Svoj prvoligový debut absolvoval v klube SK Kladno, kde bol dokonca v základnej zostave. Svoj prvý gól strelil vo svojom treťom ligovom zápase proti FK Teplice. V zime 2008 odišiel na hosťovanie do Liberca, kde naňho v letnom prestupovom období uplatnili opciu. Stáva sa jednou z hlavných opôr Slovanu Liberec.
Myrmekológia

Myrmekológia je veda študujúca mravce, ich spôsob života a pod. Vedec študujúci v tomto odbore entomológie sa nazýva myrmekológ. Myrmekológov je pomenej, na celom svete circa okolo 1000 ľudí, sa zaoberá mravcami ako vedným odborom. Myrmekológia študuje samotné druhy a zvyky mravcov, ako aj ich vzťah k okolitému prostrediu. V tomto je veľmi spojená s ekológiou.
Attila Pinte

Attila Pinte (* 6. jún 1971) je bývalý slovenský futbalista, ktorý naposledy hrával za corgoňligový klub DAC Dunajská Streda. Je odchovancom dunajskostredského futbalu.
Reprezentácia.
V slovenskej reprezentácii odohral 31 zápasov, strelil jeden gól. Gól strelil v roku 2001 v Macedónsku pri výhre 5-0. V októbri 2002 prihrával v zápase Slovensko - Anglicko (1-2) na gól Szilárda Németha na 1-0.
Peter Černák

Peter Černák (* 21. január 1976, Handlová) je bývalý slovenský futbalista. S futbalom začal v rodnej Handlovej, kde prešiel všetkými mládežníckymi kategóriami. Ešte ako dorastenec začal hrávať za prvé družstvo mužov. Hral na pozícii stredopoliara.
Hráčska kariéra.
Ako 18-ročného si ho na jar 1994 vytiahol z dorastu tréner prvého družstva Milan Hudec. V lete 1995 odišiel na hosťovanie do Calexu Zlaté Moravce a v zime 1996 prestúpil do Novák, ktorým pomohol vybojovať 2. ligu. Tam na seba upútal pozornosť viacerých klubov, nakoniec sa záujem zúžil na Slovan Bratislava, Spartak Trnava a Slovan Liberec, ktorý dal najlepšiu ponuku. No sám sa rozhodol pre Spartak a v decembri 1999 si tak splnil sen, keď s ním podpísal dvojročnú zmluvu. Uviedol sa dobre, hneď v prvom Mars superligovom zápase vstrelil gól, no postupne sa mu prestalo dariť a po 1,5 roku sa vrátil späť do Novák. Po roku prešiel celý klub do Topoľčian, pričom zmenil názov na MŠK Topvar - Horná Nitra Topoľčany, a o ďalší rok sa zlúčením presťahoval do Prievidze. V zime 2005 prestúpil do druholigového FC ViOn Zlaté Moravce, ktoré ako kapitán v roku 2007 priviedol k zisku Slovenského pohára a k postupu do Corgoň ligy. V zápase superpohára s majstrovskou Žilinou prehral až po penaltovom rozstrele, pričom premenil prvú jedenástku. V lete 2007 si zahral v predkolách pohára UEFA. V zápase na pôde FC Almaty vyrovnal na konečných 1:1 a zariadil postup. V januári 2008 si ho vyhliadol ŠK Slovan Bratislava, s ktorým získal titul aj Superpohár. Na jeseň 2009 prestúpil do Českých Budejovíc, kde strávil dve sezóny. V roku 2011 prijal ponuku prezidenta novovzniknutého klubu FC Baník Horná Nitra a po rokoch sa vrátil domov. Okrem aktívneho hrania pôsobí aj v štruktúrach klubu ako športový riaditeľ. Aj jeho zásluhou sa klubu za prvé dva roky podarilo dvakrát postúpiť a v nasledujúcej sezóne mu postup do 3. ligy ušiel o vlások.
Trénerská kariéra.
V roku 2012 sa stal hrajúcim asistentom trénera prvého družstva FC Baník Horná Nitra Viliama Ilka, po ktorom v lete 2014 preberá kormidlo Baníkov. Hneď v prvej sezóne sa mu podarilo vyhrať 4.ligu a postúpiť. V lete 2016 sa presunul do susedného Žiaru nad Hronom, kde prijal ponuku od domáceho druholigistu FK Pohronie.
Zoznam medicínskych článkov/Y

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ye.
Yersinia pestis
Zoznam biologických článkov/Á

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ár.
Árpád Soós
ás.
Ásimina trojlaločná
Zoznam biologických článkov/Ď

Tento index bol automaticky vygenerovaný podľa tejto . Obsahuje 12 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ďa.
Ďatelina lúčnaĎatelina plaziváĎateľ bielochrbtýĎateľ hnedkavýĎateľ malýĎateľ prostrednýĎateľ veľkýĎatľotvaréĎatľovník kanársky
ďu.
Ďubník trojprstýĎumbier (rastlina)Ďumbier lekársky
Zoznam biologických článkov/Q

Tento index bol automaticky vygenerovaný podľa tejto . Obsahuje 8 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
q.
Q horúčka
qa.
Qantassaurus
qi.
QiaowanlongQingxiusaurusQiupalong
qu.
QuaesitosaurusQuetzalcoatlusQuorum sensing
Aalborg

Aalborg je štvrté najväčšie mesto v Dánsku. Leží na Jutskom polostrove. V roku 2011 tu žilo 124 921 obyvateľov.
Prvé osídlenie mesta bolo doložené z obdobia okolo roku 700. Pre svoju pozíciu v oblasti Limfjordu sa v stredoveku stalo významným prístavom. Neskôr sa rozvíjalo ako priemyselné mesto. V meste sa nachádza Aalborgská univerzita, založená v roku 1974, je tu aj významné vojenské letisko a sídlo biskupa dánskej cirkvi.
Sídli tu športový klub Aalborg BK, ktorý sa venuje viacerým športovým odvetviam, či hádzanársky klub Aalborg DH.
Podľa štúdie publikovanej Európskou komisiou v roku 2015, ktorá sa zameriavala na kvalitu života v európskych mestách, sú občania Aalborgu najspokojnejší v Európe s fungovaním svojho mesta.
Dejiny.
Oblasť okolo najužšieho bodu Limfjordu začala byť osídlovaná už v dobe železnej, čo viedlo k založeniu prvých osád. Okolo roku 1000 bola oblasť Aalborgu osídlovaná Vikingami. V stredoveku prispeli k rastu mesta kráľovské obchodné privilégiá, prístav a prosperujúci rybársky priemysel. V 19. storočí bol postavený most cez Limjord a následne aj železnica, čo viedlo k ďalšiemu rozvoju mesta. Počiatočný hospodársky rast Aalborgu a jeho okolia bol založený na ťažkom priemysle, súčasný vývoj sa však zameriava hlavne na kultúru a vzdelanie.
Priemysel.
Aalborg je hlavným priemyselným a obchodným centrom Severného Jutska, ktoré vyváža obilie, cement a liehoviny. Industrializácia sa začala v prístavnom meste pomerne skoro, čo sa do dnešného dňa prejavuje v silnom chemickom, kovospracujúcom, tabakovom a textilnom priemysle, ako aj v stavbe lodí. 
Aalborg Akvavit, tiež nazývaný Aalborger, je populárny druh alkoholu, ktorý sa vyrábal v meste do apríla 2015. Odvtedy sa vyrába v Nórsku.
Od roku 2010 plánuje mesto zvyšovať svoju účasť na globálnej ekonomike prostredníctvom existujúcich spoločností, ako aj nových podnikov. Úsilie mesta sa zameralo primárne na štyri oblasti: energetika a životné prostredie, informačné technológie, systémy na podporu zdravia a „arktický obchod“. "Arktický obchod" pokrýva najmä obchodnú spoluprácu s Grónskom, keďže prístav v Aalborgu spracováva viac ako 60% všetkého tovaru dodávaného do Grónska. Toto úsilie mesta sa odzrkadlilo na mnohých nových medzinárodných projektoch a podnikoch, ktoré boli od roku 2010 v meste založené. 
K najväčším zamestnávateľom v meste patrí medzinárodná firma "Aalborg Portland A/S," ktorá sa špecializuje na výrobu cementu. Medzi mladé, dynamicky sa rozvíjajúce firmy s medzinárodným pôsobením patrí napríklad firma "CEGO A/S", ktorá prevádzkuje online kasíno a vyvíja softvéry pre online hry. Ďalším príkladom medzinárodne pôsobiacej firmy z priestoru informačných technológii je firma "Swiftfox" a jej značka "House of Banks", ktorá má pôsobnosť na niekoľkých trhoch v rámci Európy. 
Nábrežie Aalborgu lemujú štyri prístavy, Marina Fjordparken, Skudehavnen, Vestre Badehavn a Østre Havn. Cestovný ruch tiež rastie s výrazným nárastom počtu cestujúcich na letisku Aalborg. Aalborg má druhý najvyšší výnos z cestovného ruchu v Dánsku a je jediným mestom na severe Dánska, kde rasitie počet prenocovaní.
OZ Belasá Šlachta

OZ Belasá Šlachta bolo občianske združenie fanúšikov futbalového klubu ŠK Slovan Bratislava. Spolu s fanúšikmi Spartaka Trnava sú považovaní za jedných z najlepších na Slovensku. 
Bojkot.
Spolu s Fanklubom Spartak Trnava, MŠK Žilina, Ultras Nitra, Ultras Spartak, Red-White Angels (Banská Bystrica), Engerau Fans (Petržalka), Ultras Martin, Ultras Slovan a Ultras Košice sa fanklub odmietol zúčastniť na zápase medzi Slovenskom a Poľskom (3. európska kvalifikačná skupina o postup na Majstrovstvá sveta vo futbale). Ako dôvod uviedli zlú situáciu v slovenskom futbale a vyzvali ľudí, aby zvážili účasť na tomto zápase.
Rivalita medzi.
Slovanom a Trnavou.
Rivalita medzi Slovanom a Trnavou je veľmi známa. Počas týchto zápasov často dochádza k nepokojom či iným fyzickým stretom.
Koncom augusta 2008 sa zišli predstavitelia týchto fanklubov, aby sa dohodli na postupe proti policajnej brutalite na futbalových štadiónoch. Poslali otvorený list ministrovi vnútra vlády Slovenskej republiky , ku ktorému sa neskôr pripojili aj Trnavčania.
Slovanom a Dunajskou Stredou.
Rivalita medzi Slovanom a Dunajskou Stredou nie je až do takej miery ako medzi Slovanom a Trnavou.
1. novembra 2008 bolo na zápase 14. kola Corgoň ligy vypredané (6 100 divákov). Zápas musel byť prerušený z bezpečnostných dôvodov, po tom, ako sa fanúšikovia Dunajskej Stredy dostali do konfliktu s policajtmi prítomnými na tribúne štadióna.
Paavo Nurmi

 
 
 
 
 
 
 
Paavo Johannes Nurmi (* 13. jún 1897, Turku, Fínsko – † 2. október 1973, Helsinki) bol fínsky atlét. Patril do skupiny "Lietajúcich Fínov". Počas 20. rokov 20. storočia bol najlepším svetovým atlétom na stredných a dlhých tratiach.
Vyhral celkovo deväť zlatých a tri strieborné medaily v 12 disciplínach na olympijských hrách 1920 až 1928. Na olympijských hrách 1932 nemohol súťažiť, lebo na jedných pretekoch prijal finančnú odmenu a tým ho vyhlásili za profesionála.
V roku 1952 na olympijských hrách zapálil olympijský oheň.
Nolita

Nolita, niekedy písané ako NoLIta ("North of Little Italy"), je miestna často v newyorskej štvrte Manhattan. Na severe je ohraničená ulicou Houston Street, na východe časťou Bowery, na juhu zhruba ulicou Broome Street a na západe približne ulicou Lafayette Street. Leží východne od SoHo, južne od NoHo, západne od Lower East Side a severne od Little Italy a Chinatown.
Dlho sa považovala za časť Little Italy. V posledných desaťročiach výrazne stratila taliansky charakter kvôli migrácii talianskych Američanov mimo Manhattanu.
Colby Armstrong

Colby Armstrong (* 23. november 1982, Lloydminster, Saskatchewan, Kanada) je bývalý kanadský hokejista, ktorý hrával na pravom krídle. Hrával v NHL za Pittsburgh Penguins, Atlanta Thrashers, Toronto Maple Leafs a Montreal Canadiens.
Kariéra.
Colby Armstrong bol draftovaný v roku 2001 z 21. miesta tímom Pittsburgh Penguins. Sezóna 2005/2006 bola pre neho debutovou. V 47 zápasoch za Pens získal slušných 40, čo mu vynieslo stále miesto v prvom tíme.
Armstrong bol súčasťou zlatého hokejového tímu Kanady na majstrovstvách sveta v ľadovom hokeji 2007 v Moskve. Svoj jediný gól dosiahol práve vo finále do brány budúceho spoluhráča Kariho Lehtonena. Ten gól bol označený aj ako víťazný.
26. februára 2008 bol vymenený spolu s Angelom Espositom, Erikom Christensenom a voľbou v prvom kole draftu 2008 do Atlanty Thrashers za Pascala Dupuisa a Mariána Hossu.
Bryan Little

Bryan Little (* 12. november 1987 v Edmontone, Alberta) je kanadský hokejista hrajúci centra v tíme Winnipeg Jets .
Klubový hokej.
Bol draftovaný Atlantou v roku 2006 z celkového 12. miesta. Išiel však okamžite späť do juniorky. Po tej sezóne však pospísal s Thrashers trojročný nováčikovský kontrakt, s ktorým sa aj prebojoval do prvého tímu Thrashers. Z neho však po polovici sezóny putoval na farmu Chicago Wolves, s ktorou získal Calder Cup. V súčasnosti hrá v prvom tíme Winnipegu.
Erik Christensen

Erik Christensen (* 17. december 1983, Edmonton, Alberta, Kanada) je kanadský hokejista hrajúci v ruskej KHL za klub HC Lev Praha.
Klubový hokej.
V roku 2002 ho draftoval v druhom kole z celkového 69. miesta klub NHL – Pittsburgh Penguins. V zámorí obliekal dresy klubov Kamloops Blazers, Brandon Wheat Kings (juniorská WHL) a Wilkes-Barre/Scranton Penguins (AHL). V NHL debutoval v sezóne 2005/2006 a v 33 stretnutiach získal 13 kanadských bodov (6 gólov, 7 asistencií). V Nasledujúcej sezóne bol vymenený do Atlanty, ale aj napriek kvalitným výkonom u Trashers dlho nezostal, počas ročníka 2008/2009 bol trejdovaný do Anaheimu. V jeho drese odohral 34 zápasov a získal 11 bodov. Sezónu 2009/2010 odohral v New Yorku, kde nadviazal na svoje výkony v úvode kariéry v Pittsburghu. V 137 stretnutiach v drese Rangers získal 58 bodov a strávil tu necelé tri ročníky. Záver sezóny 2011/2012 strávil v tíme Minnesoty, kam prišiel pomôcť s bojom o play-off. Pred sezónou 2012/2013 podpísal zmluvu s nováčikom ruskej KHL, tímom HC Lev Praha.
Todd White

Todd White (*21. máj 1975, Kanata, Ontario) je bývalý kanadský hokejista, ktorý hrával na pozícii stredného útočníka. V NHL odohral 658 zápasov, v ktorých si pripísal 381 kanadských bodov.
Klubový hokej.
Todd White nebol nikdy draftovaný. V roku 1997 podpísal ako voľný hráč zmluvu s Chicagom Blackhawks, kde odohral dva a pol sezóny, pokiaľ nebol vymenený do Philadelphie Flyers. Tam odohral len zvyšok sezóny. 
V sezóne 2000/2001 podpísal zmluvu ako voľný hráč s Ottawou Senators. Tam odohral 16 zápasov, v ktorých zaknihoval 4 góly, čím sa usadil v prvom tíme. V ďalšej sezóne tak už odohral bez jedného zápasu, celý program Ottawy v sezóne.
V Ottawe hral až do lockoutu, po ktorom bol vymenený do Minnesoty Wild.
1. júla 2007 podpísal ako voľný hráč zmluvu s Atlantou Thrashers, v ktorej zostal až do roku 2010, kedy prestúpil do klubu New York Rangers.
Semeno

Semeno môže byť:
Skalisko (vrch)

Skalisko () je druhý najvyšší vrch v pohorí Volovské vrchy, krajinnom celku Slovenského rudohoria. Leží nad obcou Betliar, približne severovýchodne od Rožňavy. 
Poloha.
Nachádza sa v západnej časti pohoria, v geomorfologickom podcelku Zlatý stôl. Leží v Košickom kraji, na hranici okresov Rožňava a Gelnica a zasahuje na katastrálne územie mesta Rožňava a obcí Čučma, Betliar a Henclová. Najbližším sídlom je severne situovaná Henclová, juhovýchodne sa nachádza Úhorná, juhozápadne Čučma a Betliar a západne Gemerská Poloma.
Opis.
Skalisko leží v hlavnom hrebeni, vedúcom z Úhornianskeho sedla severozápadným sedlom do sedla Súľová, v časti, nazývanej Volovec. Severne sa nachádza Volovec (), Čertova hoľa (), Kečka () a Suchý vrch (), východne Zlatý stôl (), Žobrácka poľana (), Jamina (), Okrúhly chrbát () a Ramzová (), južne Malá skala (), Capkov vrch (), Ostrý vrch () a Rákoš () a západne Sporný () a plytkým sedlom oddelený Volovec (). Voda zo severných svahov odteká potokom Tichá voda do rieky Hnilec, z juhovýchodných časti odteká Zlatým potokom a z juhozápadných Čučmianskym potokom do rieky Slaná. Na vrchol vedú značené turistické chodníky, hrebeňom tiež Cesta hrdinov SNP, v ktorej koridore prechádza aj medzinárodná diaľková turistická trasa E8. Na juhozápadnom úbočí stojí horská chata, pri ktorej je križovatka značených chodníkov. V starých mapách bol vrch označovaný ako Baracká či Baračka. Počas 2. svetovej vojny patrilo Skalisko do územia, ktoré bolo súčasťou Maďarska a bol dočasne jeho najvyšším vrchom.
Turizmus.
Výhľady.
Celý chrbát Skaliska sa nachádza v pásme kosodreviny, vrchol však tvorí skalnaté bralo bez vegetácie, ktorý umožňuje kruhový rozhľad. Pri vhodných podmienkach je tak možné pozorovať mnohé vrcholy pohoria, no tiež Branisko, Levočské vrchy, Vysoké a Nízke Tatry, Stolické vrchy, Revúcku vrchovinu, Slovenský kras a mnohé vrchy severného Maďarska.
Horská chata Volovec.
Neďaleko Skaliska asi 15 minút pešej chôdze po zelenej turistickej značke smerom na obec Čučma stojí v nadmorskej výške horská chata Volovec s možnosťou ubytovania a stravovania pre turistov. Je najvyššie postavenou turistickou chatou v Košickom kraji. Pri chate vyviera prameň – studnička.
Marc Chagall

Marc Chagall, pôvodným menom Moisej Chackelevič Šagal (), neskôr Mark Zacharovič Šagal (; * 7. júl 1887, Ľozna, Ruská ríša, dnes Bielorusko – † 28. marec 1985, Saint-Paul-de-Vence, Francúzsko) bol bieloruský surrealistický maliar židovského pôvodu.
Maľby na okná.
Niekoľkokrát prijal zákazku na maľovanie na okná, všetky maľby tohoto typu boli cirkevné objednávky a išlo o biblické výjavy. Ich prevedenie je odborníkmi považované za veľmi kvalitné.
Grom

Grom je ruská blackmetalová hudobná skupina založená v roku 1998. Texty sú sústredené na pohanstvo.
Čertov potok

Čertov potok môže byť:
Gramercy

Gramercy je miestna časť Manhattanu v New Yorku, ktorá obklopuje Gramercy Park, čo je súkromný park medzi Východnou 20. a 21. ulicou pri Lexington Avenue. Anglicky znejúci názov zvolil developer tejto štvrte, Samuel B. Ruggles v roku 1831.
Ohraničuje ho 14. ulica, Prvá Avenue, 23. ulica a Park Avenue South. Na západe sa nachádza Flatiron District a Union Square, na juhu East Village na východe Stuyvesant Town a na severovýchode Kips Bay.
Gramercy Park

Gramercy Park (niekedy aj Grammercy) je malý oplotený súkromný park v newyorskej miestnej časti Gramercy na Manhattane. Je to jeden z dvoch posledných súkromných parkov v New Yorku bez prístupu verejnosti, ďalším je Sunnyside Gardens v Queense.
Gramercy Park sa nachádza medzi Východnou 20. ulicou a Východnou 21. ulicou a medzi Park Avenue South a Treťou Avenue. Lexington Avenue, čo je hlavný severojužný ťah štvrte East Side na Manhattane, končí pri Gramercy Parku na severe.
Koreatown

Koreatown alebo K-town je miestna časť Manhattanu v New Yorku, ktorá je vo všeobecnosti ohraničená 31. a 36. ulicou, Piatou Avenue a Šiestou Avenue. Nachádza sa v časti Midtown Manhattan. Najhustejšia časť K-townu sa nachádza na 32. ulici medzi Piatou Avenue a Broadway a oficiálne sa nazýva Korea Way. Je to hlavne kórejská obchodná štvrť. Väčšina Kórejčanov v New Yorku býva vo vonkajších štvrtiach, hlavne vo Flushing v Queense.
Križovatka

Križovatka je miesto, na ktorom sa pretínajú rôzne dopravné trasy, napríklad cesty alebo koľaje, ktoré vedú do rôznych smerov. Všeobecne ide o miesto, kde krížia rôzne cesty, v prenesenom význame napríklad aj životné osudy jednotlivca alebo veľkých skupín ľudí.
Ako križovatka sa označuje hlavne
V minulosti sa mestá budovali na miestach, kde sa krížili rôzne obchodné cesty. Priesečník takých ciest bol vhodné miesto na odpočinok alebo vzájomnú výmenu tovaru.
Tomáš Janů

Tomáš Janů (* 17. september 1973, Příbram) je bývalý český futbalový obranca, ktorý naposledy pôsobil v FC Slovan Liberec. Pôvodne hral na pozícii stredného defenzívneho záložníka, potom bol preškolený na post ľavého obrancu. Po sezóne 2012/13 Gambrinus ligy ukončil aktívnu hráčsku kariéru.
Od leta 2013 hrá v divíznom klube FK Pěnčín Turnov.
Klubová kariéra.
Příbramský odchovanec pôsobil v Liberci od roku 1998. V sezóne 2001-02 bol kapitánom severočeského klubu, ktorý vyhral ligový titul. Druhýkrát slávil titul v ročníku 2005/06 a tretíkrát v sezóne 2011/12. Na konci augusta 2010 odišiel hosťovať do Ústí nad Labem, za pol roka sa vrátil späť do Slovana Liberec.
Nastúpil v dvojzápase predkola play-off (resp. 4. predkolo) Európskej ligy 2012/13 proti ukrajinskému tímu Dneper Dnepropetrovsk. 23. augusta 2012 remizoval Liberec doma 2:2, v odvete 30. augusta na Ukrajine prehral 2:4 a do skupinovej fázy Európskej ligy sa nekvalifikoval. Tomáš nastúpil v základnej zostave v oboch stretnutiach.
V sezóne 2012/13 skončil s Libercom na treťom mieste. Potom ukončil hráčsku kariéru.
Shea Weber

Shea Weber (* 14. august 1985, Sicamous, Ontário, Kanada) je kanadský hokejový obranca, hrajúci za tím Montreal Canadiens v NHL.
Vernon Fiddler

Vernon Fiddler (* 9. máj 1980, Edmonton, Alberta) je kanadský hokejista, v súčasnosti hráč Nashville Predators.
Ultramafická hornina

Ultramafické horniny niekedy tiež ultramafitity sú vyvreté horniny, ktoré obsahujú 90 až 100 % mafických minerálov (tmavé, s vysokým obsahom horčíka a železa). Ultramafické horniny predstavujú hlavne hlbinné ekvivalenty, ich sopečné obdoby sú vzácne. Predpokladá sa, že horniny a taveniny ultramafického zloženia tvoria zemský plášť.
Označenie ultramafický nemožno zamieňať s označením ultrabázický, ktoré vyplýva s chemického zloženia, konkrétne obsahu SiO2, aj keď väčšina ultramafických hornín patrí zároveň medzi horniny ultrabázické.
Klasifikácia.
Ultramafické horniny sa podľa svojho minerálneho zloženia klasifikujú pomocou dvoch diagramov, v schéme IUGS označované ako pole 16:
Intruzívne ultramafické horniny.
Intruzívne (hlbinné) ultramafické horniny predstavujú najmä peridotity, pyroxenity a hornblendity. Tieto horniny sa v zemskej kôre vyskytujú väčšinou v horninách orogénnych pásiem alebo v starých prevažne archaických a proterozických oblastiach. Ultrabázické magmy vo faneroziku sú menej časté.
Veľa dnešných výskytov ultramafických hornín pochádza z ofiolitových komplexov, typických sledov plášťových hornín, ktoré boli obdukované na kontinentálnu kôru nad subdukčnými zónami počas zrážky kontinentov. Väčšie intruzívne ultramafické komplexy tvoria takzvané zvrstvené intrúzie, ktoré vznikli zložitými procesmi magmatickej a gravitačnej diferenciácie.
Medzi ultramafické plutonické horniny patria:
Vulkanické ultramafické horniny.
Vulcanické alebo subvulkanické ultramafické horniny nie sú bežné. Väčšina dnes známych horninových telies tohto typu vznikala v archaiku a neoproteroziku alebo skôr. V súčasnosti vznikajúce ultramafické boninitové lávy sú známe zo zaoblúkovej panvy Manuskej priehlbiny na Filipínach. Subvulkanické ultramafické horniny a dajky sa tvorili vo viacerých geologických obdobiach ale sú tiež veľmi vzácne. 
Usudzuje sa, že i na Jupiterovom mesiaci Io by sa ultramafické horniny mohli vyskytovať, keďže teplota eruptujúcich láv je vyššia ako teplota mafických láv, ktoré boli sledované na zemskom povrchu.
Medzi ultramafické vulkanické a subvulkanické horniny sú zaraďované hlavne:
Význam.
Ultramafické vyvreté horniny sú prakticky jediným primárnym zdrojom chrómu a platiny.
Glasnyckeln

Glasnyckeln (doslova "Sklenený kľúč") je významná literárna cena, ktorú každoročne od roku 1992 udeľuje literárna organizácia "Skandinaviska Kriminalsällskapet" (SKS, Asociácia škandinávskych autorov detektívok) najlepšej severskej detektívke. Autor je výlučne z niektorej severskej krajiny (Dánsko, Fínsko, Island, Nórsko a Švédsko). 
Ocenenie dostalo názov podľa detektívneho románu Dashiella Hammetta "The Glass Key", ktorý vyšiel roku 1931. Hlavným sponzorom ceny je švédske vydavateľstvo "Bra Böcker AB".
Ultrabázická hornina

Ultrabázické horniny alebo ultrabáziká sú vyvreté horniny obsahujúce menej ako 44 % resp. 45 % SiO2. Ide o umelo určenú hranicu, ktorá odráža iba ich (geo)chemické zloženie. Skupina ultrabázických hornín má síce veľa spoločného s horninami ultramafickými, s ktorými sa i často zamieňa, no takéto zjednodušovanie môže byť niekedy zavádzajúce. Ultramafity sú klasifikované na základe mineralogického zastúpenia mafických minerálov (ktorých obsah je 90 – 100 %). Podstatný rozdiel spočíva najmä v okrajových členoch ultramafitov, ktoré nemusia mať dostatočne nízky obsah SiO2 a nie sú preto ultrabázické. Ide najmä o niektoré hornblendity a anortozity, ktoré môžu mať obsah SiO2 vyšší ako 50 %, pričom však stále spadajú medzi ultramafické horniny.
Ultrabázickým horninám dominuje zložením olivín a pyroxén, môžu tiež obsahovať bázické plagioklasy, spinel, granát, amfiboly a sľudy. Ultrabázické horniny sa nachádzajú hlavne vo vrchnom plášti ale môžu vznikať ako kumuláty aj z bázickej magmy alebo kryštalizáciou magiem pri parciálnom tavení plášťa.
Herbert von Karajan

Herbert von Karajan (* 5. apríl 1908, Salzburg, Rakúsko - † 16. júl 1989, Anif) bol rakúsky dirigent, najznámejší a komerčne najúspešnejší dirigent 20. storočia. 
35 rokov bol dirigentom Berlínskej filharmónie. Je jedným z najpredávanejších umelcov klasickej hudby s takmer 200 miliónmi predaných nosičov.
Django Reinhardt

Django Reinhardt, vlastným menom Jean Baptiste Reinhardt (* 23. január 1910, Liberchies, Belgicko – † 16. máj, 1953, Fontainebleau, Francúzsko) bol belgický legendárny džezový gitarista rómskeho pôvodu, hudobný skladateľ a zakladateľ nového žánru, tzv. rómskeho džezu, nazývaného aj gypsy jazz, gypsy swing alebo francúzsky manouché jazz. Prezývka "Django" znamená v rómčine "prebúdzam, budím".
Kamil Čapkovič

Kamil Čapkovič (* 2. jún 1986, Michalovce, Slovensko) je súčasný slovenský profesionálny tenista.
Pavol Červenák

Pavol Červenák (* 1. júl 1987, Bratislava, Slovensko) je súčasný slovenský profesionálny tenista.
Zúbrik (priezvisko)

 Zúbrik je slovenské priezvisko odvodené od slova zubor. Najčastejšie je (s veľkým odstupom) v meste Žiar nad Hronom.
Známi nositelia.
Pozri v článku Zúbrik.
Urblík (priezvisko)

Urblík je slovenské priezvisko. Je rozšírené predovšetkým na strednom Slovensku, najviac v Žiari nad Hronom, Ladomerskej Vieske (okres Žiar nad Hronom) a v Šahách (okres Levice).
Valent (priezvisko)

Valent je slovenské priezvisko odvodené od mena Valentín. Najčastejšie je v mestách Bratislava, Trnava, Banská Bystrica, obciach Zohor a Lozorno (obe okres Malacky).
Známi nositelia.
Pozri v článku Valent.
Truben (priezvisko)

Truben je slovenské priezvisko. Najčastejšie je v obci Lovča (okres Žiar nad Hronom) a v Žiari nad Hronom.
Známi nositelia.
Pozri v článku Truben.
Velesova kniha

Velesova kniha ("Veles Book, Vles book, Vlesbook, Isenbeck´s Planks, Велесова книга, Велес книга, Книга Велеса, Дощечки Изенбека, Дощьки Изенбека") je údajne textom prastarých Slovanov, ktorý je napísaný runovým písmom vyrezaným do bukových doštičiek. Podľa niektorých zástancov autentickosti textu bol spísaný novgorodskými veľkňazmi v 9. storočí. Je venovaná bohu Velesovi.
Opisuje dejiny Slovanov od dôb „praotcov“ až po 9. storočie. Bola údajne objavená v roku 1919 a v roku 1941 sa stratila. Zverejnená bola prvýkrát v roku 1950 P. Miroľubovom a Alexandrom Kurenkovom, ktorí rozlúštili jej obsah. Jej skutočný vznik sa podľa rôznych zdrojov datuje do 40. rokov 20. storočia, alebo na začiatok 19. storočia, pričom existuje viacero textových verzií. V niektorých pasážach sa podobá Biblii.
Citát z úvodu knihy:
Pravosť.
Pravosť knihy je sporná, pravdepodobne ide o falzum, ktoré vzniklo v 50. rokoch 19. storočia) Jednu zo snímok doštičiek skúmala už v roku 1960 sovietska paleografka L. P. Žukovskaja, ktorá po expertíze označila rukopis za „podvrhnutý predcyrilický rukopis“.) Proti pravosti textu svedčí i vývoj jazyka, ktorý rekonštruovala slovanská porovnávacia jazykoveda), najmä chyby vo fonetike, z hľadiska etymológie nezmyselná a nesystematická gramatika a občasné použitie slov, ktoré vznikli až v stredoveku. Zástancovia pravosti rukopisu vysvetľujú tieto chyby Miroľubovovými chybami v transkripcii pôvodného textu (ktorú, keďže originál je zničený, nie je možné posúdiť či opraviť).
Ďalším argumentom je, že niektoré z mytologických predstáv, ktoré kniha využíva, vznikli pravdepodobne až ako kresťanská dezinterpretácia skutočných pohanských názorov (napr. koncept Belboha), ďalej sú z tohto hľadiska podivné značné paralely s biblickými príbehmi (napr. príbeh o zotročení Slovanov). Mieša sa tu aj západoslovanská a východoslovanská mytológia, hoci podľa historických výskumov išlo o odlišné náboženské systémy.
Niektorí zástancovia slovanského novopohanstva však napriek týmto námietkam považujú text za svoju svätú knihu.
Šurka (priezvisko)

Šurka je slovenské priezvisko. Je rozšírené najmä na strednom Slovensku, najviac v mestách Nová Baňa a Žiar nad Hronom.
Známi nositelia.
Pozri v článku Šurka.
Škriniar (priezvisko)

Škriniar je slovenské priezvisko. Je rozšírené predovšetkým na strednom Slovensku, najviac v Žiari nad Hronom, Ladomerskej Vieske (okres Žiar nad Hronom) a vo Zvolene.
Známi nositelia.
Pozri v článku Škriniar.
Sklenka (priezvisko)

Sklenka (o význame pozri sklenka) je slovenské a české priezvisko. Je rozšírené predovšetkým na strednom Slovensku, najviac v obci Pitelová (okres Žiar nad Hronom), meste Žiar nad Hronom a vo Zvolene.
Známi nositelia.
Pozri v článku Sklenka.
Sedliak (priezvisko)

 Sedliak je slovenské priezvisko. Je rozšírené predovšetkým na strednom Slovensku (najmä v okresoch Banská Bystrica, Žilina, Žiar nad Hronom).
Rozenberg

 Rozenberg je priezvisko, rozšírené aj na Slovensku. Najčastejšie je v obci Prochot (okres Žiar nad Hronom).
Repiský (priezvisko)

Repiský je slovenské priezvisko odvodené od obce Repište (okres Žiar nad Hronom). Je rozšírené predovšetkým v okresoch Žarnovica a Žiar nad Hronom, najviac v Župkove (okres Žarnovica), meste Žiar nad Hronom a obci Ostrý Grúň (okres Žarnovica).
Známi nositelia.
Pozri v článku Repiský.
Cesta II. triedy 509 (Slovensko)

Cesta II. triedy 509 je cesta II. triedy na Slovensku. Jej začiatok je v Bajči a koniec na križovatke s I/63. Jej celková dĺžka je 38,202 km.
Priebeh.
Začiatok cestnej komunikácie sa nachádza na križovatke s I/64 v obci Bajč v okrese Komárno. Pokračuje na východ križovatkou s II/511, III/1470 a vchádza do obce Pribeta. Tu sa II/509 križuje s II/589 a cesta prechádza do nitrianskeho kraja a okresu Nové Zámky. Tu sa mimo obcí križuje s III/1506, III/1512, III/1466 a III/1512 a vstupuje do obce Gbelce, kde sa križuje s II/588. Nasledujú križovatky s cestami III/1510, III/1507 a III/1508 a konči sa na križovatke s I/63.